paragraph_text: Sayeret Matkal (heb.: סיירת מטכ"ל, hrv.: Izvidnica Glavnog stožera) je specijalna postrojba Izraelskih obrambenih snaga. Sayeret Matkal je zadužen za dubinsko izviđanje i prikupljanje informacija iza neprijateljskih linija, protuterorističke operacije i spašavanje talaca. Sayeret Matkal je ustrojen po uzoru na britanski Special Air Service (SAS) od koga je preuzeo i moto: "Who dares, wins" (Tko se odvaži, pobjeđuje).